# Escala de vent

Una escala de vent o escala de corda (mal anomenada escala de gat), és una escala confeccionada amb cordes de fibra vegetal i esglaons de fusta, que s'empra per assistir a l'embarcament de pràctics i altres persones des d'embarcacions menors que s'acosten fins als vaixells de més port. Normalment l'escala de vent es munta, a petició dels pràctics, per la banda de sotavent.

## Construcció

* L'escala es farà ferma a uns punts de subjecció reforçats. Els grillons i caps de subjecció han de tenir una resistència adequada.
* Les escales de pràctic han de disposar d'un certificat emès pel fabricant i mai no podran ser fabricades a bord dels vaixells.
* Els esglaons han de ser de fusta dura o si no ho són deuen ser de material equivalent.
* Els quatre esglaons inferiors poden ser de goma.
* Els esglaons mesuraran 400 mm de llarg, 115 mm d'amplada i tindran com a mínim 25 mm de gruix.
* Aquests disposen uniformement a intervals no inferiors de 310 mm ni superiors a 350 mm.
* L'escala mai no tindrà més de dos esglaons de substitució.
* Si l'escala té més de 5 graons hauran de disposar de separadors de longitud no inferior a 1,80 m, així l'escala romandrà enganxada al casc i no es voltejarà. El separador més baix se situarà al cinquè esglaó. L'interval entre separadors no serà més gran de 9 esglaons.
* El cap de recuperació ira col·locat a l'últim separador i cap a proa.
* Caps laterals, són dos caps amb diàmetre no inferior a 18 mm.

## Escala combinada

Quan el pràctic ha de pujar més de 9 metres per l'escala, el vaixell disposarà d'una escala combinada. És un sistema combinat d'escala de vent i escala reial o gangway.
* La inclinació de l'escala reial no ha d'excedir els 45°.
* L'altiplà inferior de l'escala reial estarà com a mínim 5 m sobre el nivell del mar.
* L'extrem superior de l'escala de vent sobresortirà 2 m per sobre de l'altiplà inferior.
* La distància entre l'altiplà inferior i l'escala de vent estarà compresa entre 0,1 i 0,2 m.

## Accés a la coberta

Es disposarà el punt d'accés d'uns agafadors/candelers que es fixaran rígidament a l'estructura del vaixell i tindran un diàmetre no inferior a 32 mm i una elevació no inferior a 1,20 m. Durant l'embarcament i el desembarcament dels pràctics, en aquest accés estarà esperant un oficial amb comunicació directa amb el pont de govern. A prop de l'accés es disposarà d'un cèrcol salvavides amb llum d'encesa automàtica.

## Seqüència de desembarcament del pràctic

Seqüència del desembarcament de pràctic per l'escala de vent de babord al port de Brindisi.

## Referències

* ↑ «Optimot. Consultes lingüístiques». [Consulta: 22 desembre 2023].
* ↑ «Optimot. Consultes lingüístiques». [Consulta: 22 desembre 2023].
* ↑ «Resolución OMI 1045 (27)». Arxivat de l'original el 2019-11-09. [Consulta: 22 desembre 2023].
* ↑ «29 CFR 1918.22 - Gangways». www.law.cornell.edu. Cornell University - Law School. [Consulta: 8 maig 2017].
* ↑ Patterson, Howard. Patterson's Illustrated Nautical Encyclopedia (en anglès). Marine Review Publishing Company, 1901, p. 148.

## Bibliografia

* Pilot Ladder Manual - Advance. Kevil Vallance. Whiterby Publishing Ltd, 2017. ISBN 978-1-85609-757-4
* Resolució OMI A.1045(27) sobre mitjans per al transbordament de pràctics

## Enllaços externs

* Disposició requerida per a l'embarcament del pràctic